recursal/SuperWikiNEXT-32B huggingface dataset:
**Царско Величество** (*Негово/Нејзино Царско Величество*, крат. *НЦВ*) е начин на обраќање кон цар или царица (император или императорка). Ова ословување се користи за да се различи статусот на цар од статусот на крал, кој едноставно се ословува со Величество (НВ).

Денес ова ословување е изумрено насекаде, освен при обраќање кон царот и царицата на Јапонија (јапонски: 陛下, *heika*).

 * п
* р
* у
 **Обраќања кон монарси и членови на кралски семејства**

Царска круна на Австрија
**Владеачки монарси**: Апостолско Величество (АВ) •  Негова Светост (НС) •  Царско и Кралско Величество (НЦ&КВ) •  Царско Величество (НЦВ) •  Величество (НВ) •  Католичко Величество (HCM) •  Најхристијанско Величество (НХВ) •  Најверно Величество (ННВ) •  Кралско Височество (НКВ) •  Височество (НВ) •  Светло Височество (НСВ) 

**Членови на кралски семејства**: Царско и Кралско Височество (НЦ&КВ) •  Царско Височество (НЦВ) •  Кралско Височество (НКВ) •  Велекнежевско Височество (НВВ) •  Височество (НВ) •  Светло Височество (НСВ) •  Сјајно Височество (НСј.В)
**Фаусто Роси** (роден на 2 декември, 1990 во Торино) — италијански фудбалер, играч од средниот ред, кој во моментов настапува за екипата на Кордоба како позајмен од италијанскиот шампион, Јувентус.

Клупска кариера
---------------

### Јувентус

Роден во Торино, Италија, Роси му се приклучи на младинскиот сектор на Јувентус во 1999 година, на возраст од 8 години. По напредувањето низ младинската школа на клубот, Роси му се приклучил на *Примавера тимот под 20 години* во 2008 година и, исто така, започнал да добива да повици во првиот тим, за време на сезоната 2008-09, под водство на Клаудио Раниери. Роси исто така, му помогнал на *Примавера* тимот да освои две последователни титули на Турнирот Вијареџо во 2009 и 2010 година.

Следните три и пол години ги минал на заем во екипите од Серија Б, Виченца (од јуни 2010 до јануари 2012) и Бреша (од јануари 2012 до јуни 2013), каде се утврдил како играч бидејќи имал многу повеќе можност да игра редовно. Тоа посебно се однесува на неговиот период во Бреша каде што одиграл 46 натпревари и постигнал 3 гола за сезона и половина.

На 30 јуни 2013, Роси се вратил во Јувентус. Тренерот на клубот Антонио Конте исто така го повикал Роси и за подготвителната турнеја на клубот низ Америка. Иако таму одиграл неколку натпревари сепак тој не останал во клубот и бил пратен на заем во Шпанија.

Роси му се приклучил на Реал Ваљадолид на 29 август на заем до крајот на сезоната. Своето деби го направил на гостувањето против Елче во натпревар што завршил 0-0, влегувајќи од клупата како замена на местото на Омар Рамос во 71-вата минута. Својот прв гол за Ваљадолид го постигнал во шокантната победа на домашен терен над Барселонa со 1-0, по прецизен удар со десната нога на оддалеченост речиси од точката за изведување на пенали.

Надворешни врски
----------------

* Фаусто Роси на Transfermarkt

Наводи
------

1. ↑  Реал Ваљадолид - Барселона 1-0
2. ↑  Fausto Rossi Goal ~ Valladolid vs Barcelona 1 0
Чакана.
Метод на конструкција.
**Чакана** бил симболот на митологијата и религијата на Инките. Во останатите религии и митологии, ваквите симболи се познати како „дрво на светот", „дрво на животот", „тркало на животот" и слично. Симболот е во вид на скалест крст кој има квадратни полиња што симболизираат стадиуми на земскиот живот и божествениот свет. Полињата на три нивоа или три нивоа на опстојување познати како: *Ханан Пача* или горниот свет на боговите, средниот е *Кај Пача* или секојдневниот свет и *Уку* или *Урин Пача* или светот на подземјето, свет на демони и духови од предците но и богови. Дупката во средина е оска преку која шаманот поминувал од едно ниво во друго. Исто така центарот го претставува Куско како центар на империјата.

Легенда за значењето
--------------------

Симболот е составен од 12 агли, кои според легендите, ги претставуваат правилата на животот: 

Јас живеам
Јас работам
Јас љубам
Подземјето
Сегашниот свет
Горниот свет
Пума
Орел
Змија
Не лажи
Не мами
Не кради
Четирите рамни делови се: вода, воздух, земја и оган.

Поврзано
--------

* Випала
* Религија на Инките
* Митологија на Инките

Користена литература
--------------------

* *Soledad Cachuan: Mitología Inca, Buenos Aires 2008*
* *Drury: The Elements of Shamanism, Element Books, 1989.*


|  |  |
| --- | --- |
|  | *Оваа статија поврзана со Инките е никулец.Можете да помогнете со тоа што ќе ја проширите.* |
Ципрофлоксацин, флуорохинолон од втората генерација.
**Хинолонските антибиотици** претставуваат голема група на бактерициди со широк спектар на дејство кои имаат бициклична структура, 4-хинолон. Се користат во хуманата и ветеринарната медицина за третман на бактериски инфекции.

Скоро сите хинолонски антибиотици кои се користат се **флуорохинолони**, кои содрат атом на флуор во нивната структура и се ефикасни против Грам-негативни и Грам-позитивни бактерии. Еден пример за ваков лек е ципрофлоксацин, кој претставува еден од најкористените антибиотици во светот.

Наводи
------

1. ↑  Andriole, VT *The Quinolones*. Academic Press, 1989.
2. ↑  Andersson MI, MacGowan AP (2003). „Development of the quinolones". *Journal of Antimicrobial Chemotherapy*. **51** (Suppl. S1): 1–11. doi:10.1093/jac/dkg212.
3. ↑  Heeb, S.; Fletcher, M. P.; Chhabra, S. R.; Diggle, S. P.; Williams, P.; Cámara, M. (2011). „Quinolones: from antibiotics to autoinducers" (PDF). *FEMS Microbiology Reviews*. **35** (2): 247–274. doi:10.1111/j.1574-6976.2010.00247.x. PMC 3053476. PMID 20738404.
*Хинденбург* почнува да паѓа неколку секунди откако избил оганот

  

**Хинденбурговата катастрофа** е експлозија на цепелинот „Хинденбург", најголемиот крут авион што воопшто бил конструиран. Во пловидба бил пуштен во 1936 година во Германија, одбележувајќи го почетокот на првите комерцијални летови преку Северниот Атлантик; имал 10 успешни рути. На 6 мај 1937 година, додека се спуштал во Лејкхерст, Њу Џерси, САД, се запалил водородниот гас, уништувајќи го авионот и убивајќи 36 од вкупно 97 патници. Од катастрофата има филмска снимка и фонографски дискови. Поради инцидентот престана употребата на крути авиони за комерцијален транспорт.

Наводи
------

1. ↑  *Британика Енциклопедиски Речник*. Топер, МПМ, 2006, Книга 10, стр. 121.
**„Чалгија саунд систем"** — музички албум на истоимената македонска музичка група. Албумот е објавен во 2010 година од издавачката куќа „Профундус"

Содржина
--------

Албумот содржи 18 песни:

* Стојана мајка учеше
* Ајде вино пијам
* Кажи Јано, кажи душо
* Марие, млада невесто
* Не виткај се, Софче
* Дафино, вино црвено
* Старо чалгиско оро
* Антице, џанам душице
* Ој Ѓорушице
* Ајде дали знаеш, паметиш Милице
* Севдалино, малој моме
* По друм одам
* Мори чупи костурчанки
* Твојте очи, Лено
* Одење по невестата
* Кица мома моле бога
* Ој Зарино
* Апсана ме кладе

Технички одлики
---------------

Албумот е снимен во живо на телевизијата „Алфа", на 18 декември 2009 година. Снимател бил Ален Хаџи-Стефанов, а миксот и мастерингот ги направил Доријан Јовановиќ во студиото „Профундус". Аранжманите на сите песни се дело на групата, освен четвртата и петтата песна кои ги аранжирал Мате Грујоски. Сите песни се отсвирени од групата, која е и продуцент на албумот. Автор на дизајнот на обвивката на албумот и на логото е Ладислав Цветковски.

Наводи
------

1. 1 2  *Чалгија саунд систем*, PFCD 0110 ZAMP, 2010.
**Црквата Свети Александар Невски во Новочеркаск** (руски: *Церковь Святого благоверного князя Александра Невского*) ― е православна црква во Ростовска и Новочеркаска епархија. Се наоѓа во градот Новочеркаск, Ростовска област, Русија.

Историја
--------

Во 1805 година, по основањето на Катедралата Успение во Новочеркаск, местото во градот било осветено од епископот на Воронеж Черкаси Арсениј за изградба на новата црква на Александар Невски. 

Со текот на времето, местото за изградба на храмот било сменето и повторно осветено од свештеникот Василиј Рубашкин. 

Првично црквата била изградена од дрво според проектот на архитект Лавопие. На 29 јуни 1810 година, протојерејот Алексеј Оридовски ја осветил оваа дрвена црква во името на Свети Александар Невски.

Во 1822 година, на црквата бил придодаден параклис посветен на Света великомаченичка Параскева, осветена на 26 октомври истата година од протоереј Јаков Мерхалев. 

Во 1827 година атаманот Д.Е. Кутејников предложи во Новочеркаск да се изгради камена црква наместо дрвената црква на Александар Невски. 

Овој предлог беил одобрен од страна на свештениците, а планот и проценката на трошоците исто така биле одобрени во 1829 година од императорот Никола I, кој наредил да започне изградбата на камената црква на Александар Невски.

Камбанаријата била изградена во 1834 година. 

Во 1835 година самата црква била обновена: биле поставени камени темели и бил воспоставен олтар. 

Во 1866 година, дрвениот покрив на црквата бил заменет со железен.

Сепак, почетокот на градежните работи на сосема нова камена црква беше одложен. Во 1889 година бил изготвен новиот проект на црквата. Тоа беше одобрено од козакот атаман принцот Николај Свјатополк-Мирски. Проектот доби благослов и од архиепископот Макариј.

Работите на изградбата на новата црква се изведувале од 1891 година. Во 1893 година црквата била грубо изградена. Во летото 1894 година беше поставен крст на главната купола.

Црковен Абрамов нарачал во Москва мермер иконостас на свој трошок, за цена од 22 илјади рубли. 

Во летото 1896 година бил поставен иконостасот. Со благослов на Архиепископот Атанасиј, во чест на Света великомаченичка Параскева бил осветен десниот коридор на црквата. 

Во 1899 година црквата била обоена со маслени бои и покриена со ѕидни слики.

Црквата на Александар Невски била изградена во неовизантиски стил. Може да прими до 1.500 луѓе.

По Граѓанската војна црквата Александар Невски беше затворена. За време на германската окупација на градот во Втората светска војна храмот бил отворен, но потоа повторно затворен во 1960 година.

Во средината на 1970-тите во зградата на црквата започнале „реставраторски работи" за да се создаде планетариум во неа. Во 1990-тите црквата била повторно отворена. 

На 12 март 1995 година било поставено ново ѕвоно..

Наводи
------

1. ↑  [ 
Новочеркасск. Церковь Александра Невского (новая)]
2. ↑  Александро-Невский храм

Надворешни врски
----------------

* An article about Church of St. Alexander Nevsky in Russian
* Photos of the church
* Александро-Невская церковь
* Новочеркасск. Церковь Александра Невского.
* Церковь Александра Невского
**Центар за култура „Браќа Миладиновци"** ― културна установа во Струга. Центарот за култура е главен носител на културни, уметнички и просветни активности во Струга. Установата е наречена по македонските преродбеници Браќа Миладиновци. Во рамките на Центарот работи Матичната библиотека.

Историја
--------

Матичната библиотека во Струга била создадена во 1944 година, веднаш по ослободувањето на градот. Подоцна во 1959 година, била донесена одлука сите културно образовни установи да бидат обединети во единствен Дом на култура „Браќа Миладиновци" – Струга.

Муралот.
Во октомври 2021 година, во рамки на проектот „Градиме култура, сликаме култура - мурали за 30 години независност", уметникот Горан Ристовски насликал на јужната страна на зградата на Центарот за култура, мурал со ликот на Владо Малески, струшкиот вез и дел од текстот на химната „*Денес над Македонија*" односно делото на Малески.

Галерија
--------

* Влезот на Центарот за култураВлезот на Центарот за култура

Поврзано
--------

* Стара зграда на ОУ „Браќа Миладиновци"
* Црква „Св. Никола Дримени"
* Парк на поезијата
* Мост на поезијата

Наводи
------

1. ↑  „Јубилеи: 75 години Матична библиотека и 60 години Центар за култура „Браќа Миладиновци" - Струга". publicitet.mk. 27 септември 2019. Архивирано од изворникот 2022-11-14. Посетено на 14 ноември 2022.
2. ↑  Стојкова-Костоски, Слаѓана (25 октомври 2021). „Мурал со дела од Владо Малески насликан на фасадата на Центарот за култура во Струга". Македонска информативна агенција. Архивирано од изворникот 2022-11-14. Посетено на 14 ноември 2022.

Надворешни врски
----------------

* Матична страница
Лого на ЦОР 16
**Цел за одржлив развој 16** (скратено **ЦОР 16**) — шеснаесетта од Целите за одржлив развој на Обединетите нации донесени во 2015 година којашто има за цел постигнување „мир и правда". Официјалниот текст гласи „промоција на мирољубиви и инклузивни општества за одржлив развој, пристап до правда за сите и изградба на ефикасни, одговорни и инклузивни институции на сите нивоа". Целта има 12 потцели коишто треба да бидат постигнати до 2030 година, а напредокот кон нивното постигнување се мери со помош на 23 показатели.

Наводи
------

1. ↑  „Цели за одржлив развој Архивирано на 18 јануари 2021 г.". *Регионален центар за животна средина*.
2. ↑  Sustainable Development Goal 16. *United Nations*.
**Филозофија на психологијата** се занимава со многу прашања поврзани со теоретските основи на современата психологија.

Преглед
-------

Некои од прашањата кои ги проучува филозофијата на психологија се епистемолошките проблематики поврзани со методологијата на психолошкото истражување. Некои од нив се:

* Која е најсоодветната методологија за психологијата: ментализам, бихејвиоризам или компромис?
* Дали самоизвестувачките мерки се релијабилен метод за собирање податоци?
* Кои заклучоци можат да се извлечат од тестирањето на нулта хипотеза?
* Дали личните доживувања (емоции, мотиви, верувања итн.) можат да се измерат објективно?

Другите прашања во филозофијата на психологија се филозофски прашања за природата на умот, мозокот и когницијата и можеби се почесто се сметаат за дел од когнитивната наука или филозофија на умот, како што се:

* Што е когнитивен модул?
* Дали луѓето се рационални суштества?
* Кои психолошки феномени произлегуваат од стандардот потребен за да се постигне научно знаење?
* Што е вродено?

Филозофијата на психологијата, исто така, внимателно го следи современиот придонес во когнитивната неврологија, еволуциска психологија и вештачката интелигенција, на пример, прашањето дали психолошките феномени можат да се објаснат преку методите на невронауката, еволуциската психологија и др. Иако сите овие се тесно поврзани полиња, сепак се поставуваат прашања околу соодветноста на употребата на нивните методи во психологијата. Некои од тие прашања се дали психологијата, наука за единките како системи за обработка на информации (види Donald Broadbent) се независни од она што се случува во умот, (иако психолозите во голема мера се согласуваат дека умот во некој аспект предизвикува однесување; понатаму дали умот е доволно развиен за да биде поле на плодно еволуциско истражување, и дали моделите за обработка на информации можат да придонесат повеќе од можни имплементации на когнитивните теории кои не даваат информации за умот ((Fodor & Pylyshyn 1988)

Филозофија на психологија е релативно ново поле бидејќи „научната" психологија, односно психологијата која претпочита експериментални методи над интроспекцијата - досега ги водела психолошките студии во 19 век. Едно од главните прашања на филозофијата на психологијата е евалуација на придонесите на различните дисциплини кои постојат и се практикуваат.

Наводи
------

1. ↑  R. Stewart Ellis (2010). „Research data gathering techniques". Kettering University. Архивирано од изворникот на 2018-11-03. Посетено на 2018-11-24.

Надворешни врски
----------------

* Part 7 of MindPapers: Philosophy of Cognitive Science (contains over 1,500 articles, many with online copies)
* Philosophy of Psychology Архивирано на 8 март 2012 г.
Цели на корпоративното управување:

1. да им **помогне на компаниите**, банките, да ја подобрат практиката на своето корпоративно управување;
2. да ги **поддржи институциите од јавниот сектор** да воспостават ефективни рамки за корпоративно управување;
3. да им **помогне на образовните институции** за вклучување на содржини за корпоративно управување во нивните наставни програми.

Помагајќи го развојот на практиките на ефикасно корпоративно управување во Македонија, и помага на земјата да ја зголеми својата атрактивност за инвеститорите.

Ефикасното корпоративно управување придонесува за одржлив економски развој преку подобрување на перформансите на компаниите и на нивниот пристап кон надворешни извори на капитал. Тоа ја зголемува профитабилноста на компаниите и овозможува побрз раст. Доброто корпоративно управување треба да обезбеди соодветни поттици за одборот на директори и менаџментот да ги остварат целите кои се во интерес на компанијата и акционерите и кои треба да обезбедат делотворен мониторинг, и со тоа да ја охрабрат фирмата ефикасно да ги користи своите ресурси.
**Цуцул-чучурлигата** (*Galerida cristata*) е распространета низ Евроазија, до Индија и Кина, и во Африка. Ја има и во Македонија. 
Спаѓа во редот на врапчевидните птици, семејството на чучурлигите.

Опис
----

Како и другите чучурлиги, и оваа е мала птица со должина на телото 17-18 см, распон на крилјата 34 см, и тежина од 45 грама. Перјата и се шарени со темно и светлокафени, црни и жолти бои. Долниот дел е бел. Карактеристично за овој вид е цуцулката на главата, по што го добила и името. Таа ја поткрева цуцулката кога се додворува, пее и кога се бори за својата територија.
Половите не се разликуваат многу. Летаат убаво, а на земјата одат без потскокнување. Кога летаат им се гледа црвеникавата боја под крилата.

Распространетост и живеалиште
-----------------------------

Цуцулестата чучурлига е широко распространет вид, кој се среќава во цела Европа, Азија и Африка. Тие не се преселници, освен популациите од најсеверните делови.
Живее на отворени, суви, тревнати подрачја. Исто така, се среќава покрај патиштата, железниците, пристаништата и аеродромите.

Исхрана
-------

Храната си ја бара на земја, и јаде мали инсекти, семиња, црвчиња и сл.

Размножување
------------

 *Galerida cristata* 
Исто како другите чучурлиги, цуцулестата гнездото го прави на земја. Снесува 3-5 бели јајца, испрскани со сиви, црни и кафени точки. Размерот им е 22х17 мм. Ги лежат 12-13 дена, а малечките се развиваат брзо, па по десетина дена го напуштаат гнездото. Родителите ги хранат со инсекти.
Во периодот на парење, мажјакот лета и ги пее своите карактеристични многу мелодични песни, со потсвиркување, дури и имитирање звуци.

Токму поради нејзиното убаво пеење, понекогаш се чува во домашни услови, а таа го поднесува животот во затворено.

Наводи
------

1. ↑  BirdLife International (2012). „*Galerida cristata*". *IUCN Red List. Version 2012.1*. International Union for Conservation of Nature. Посетено на 16 July 2012.
2. ↑  Dr Francois Vuillemier *Animal* Dorling Kindersley, London, 2001 pp.342
3. 1 2  Hayman, Peter and Hume, Rob *The complete guide to the bird life of Britain and Europe* Bounty Books, 2004

Надворешни врски
----------------

* 

* Ризница Податотеки поврзани со Galerida cristata на Ризницата
* 

* Galerida cristata на Викивидовите ?
* Ageing and sexing (PDF; 2.8 MB) by Javier Blasco-Zumeta & Gerd-Michael Heinze Архивирано на 12 ноември 2013 г.
**Филота** (Филотес), (грчки: *Φιλότης*) во старогрчката митологија била божество на дружењето и нежноста.

Митологија
----------

Филота е претставувана како дух на дружењето, нежноста, па дури и на сексуалниот чин, на што укажува нејзиното име. 

Според Хесиод, Филота е ќерка на Никта. Кога титанот Крон го кастрирал својот татко Уран, и му ја презел власта, Никта многу се разлутила и од бес ги родила, по пат на партеногенеза, освен Филота и: Мом (вината, критиката), Морос (судбината, проклетството), Танат (смртта), Хипнос (сонот), Харон, Онеирите (сништата), Хесперидите (вечерите), Керите (насилнaта смрт), Мојрите (судбината), Немезида (одмаздата), Апата (измамата), Герас (староста) и Ерида (караницата, раздорот).

Според Хигин, пак, негова мајка е Никта, но татко му е Ереб.

Нејзина спротивност се Никеите (караницата, раздорот), деца на Ерида.

Толкување
---------

Според некои извори, Хесиод во својата „Теогонија" ги спомнува Никеите (раздорот) и Филота (пријателството) како ознака за крајниот принцип на устројството на космосот.

Наводи
------

1. ↑  Филота
2. ↑  Frank Reynolds, David Tracy. Myth and philosophy: Никеа и Филота стр.98
**Свети Фануриј и Свети Јован Претеча** (грчки: *Αγίου Φανουρίου και Τιμίου Προδρόμου*) — црква во градот Солун, Егејска Македонија. Влегува во состав на Солунската епархија на Цариградската патријаршија.

Црквата се наоѓа во населбата Горна Тумба, на улица „Јанина" бр. 130.

Храмот е изграден од грчките доселеници, дојдени во 1922 г. од Источна Тракија, Мала Азија, Кападокија и Понд. На 25 јуни/8 јули 1923 г. митрополитот Генадиј Солунски го поставил камен-темелникот на храмот. Проектант бил архитектот Рувенс. Црквата е отворена пет години подоцна, на 7 октомври 1928 г. од Генадиј Солунски. Наречена е по два светци — Свети Фануриј по желба на жителите, а Јован Претеча по желба на митрополитот.

Градбата претставува трикорабна базилика со женска црква. Во посебна зграда спроти храмот се канцелариите на свештениците и духовниот центар. Во храмот се чува икона на Богородица Владетелка на реката, донесена од дојденците од Родосто, како и мошти од Свети Арсениј и Свети Никола Планас.

Црквата има четири параклиси — „Сите Солунски Светители" во дворот, „Свети Арсениј Кападокиски", прилепен до храмот, „Свети Четириесет Маченици" во женската црква и „Свети Никола Планас", исто така во женската црква.

Поврзано
--------

* Солунска епархија

Наводи
------

1. 1 2 3 4  Τερμεντζόγλου, Γεώργιος Κ (2013). *Εγκαίνια νεότερων ναών της Θεσσαλονίκης (1912-2011)* (PDF). Θεσσαλονίκη: Αριστοτέλειο Πανεπιστήμιο Θεσσαλονίκης, Θεολογική Σχολή, Τμήμα Ποιμαντικής και Κοινωνικής Θεολογίας. стр. 26.
2. ↑  „Άγιος Φανούριος - Τίμιος Πρόδρομος". Ιερά Μητρόπολη Θεσσαλονίκης. Посетено на 16 октомври 2016.
**Филозофија на јазикот** — дел од филозофијата кој особено се интересира за значењето или смислата, за употребата на јазикот, неговото изучување и процесот на негово создавање, неговото разбирање, комуникацијата, толкувањето и преводот, како и односот на јазикот со стварноста. Иако филозофските проблеми кои произлегуваат од јазикот биле предмет на анализа уште од времето на Платон и Ариистотел, како и за време на средновековната филозофија, она што го нарекуваме филозофија на јазикот, како засебно научно поле, е всушност аналитичката традиција која се јавува во ХХ. век, претежно во англосаксонската филозофија. Сепак, континенталната филозофија го нема запоставено јазикот, иако има развиено инаков пристап, третирајќи го јазикот како дел од логиката, или пак поаѓајќи од херменeвтички или семиотички стојалишта.

Оваа дисциплина честопати поаѓа од одредени епистемолошки и метафизички поставки, а е во тесна врска и со филозофијата на духот, логиката, семиотиката и општата лингвистика. Главен проблем кон кој се насочени филозофските размисли, е природата на јазикот, односнот на јазикот со стварноста, проблемот на значењето, и вистината. Особено често прашање е како еден исказ го добива своето значење, односно што му дава смисла на еден исказ, а оттаму што прават јазичните говорници со смислените искази, односно како комуницираат, која е врската помеѓу јазикот и светот. Во континенталната традиција се издвојуваат следниве филозофи кои имаат работено на јазикот: антички филозофи како Платон и Аристотел, Мартин Хајдегер, Жак Дерида, Ханс Гадамер, Вилијам Дилтај итн. Во аналитичката филозофија значителен придонес имаат дадено: Готлоб Фреге, Бертранд Расел, Лудвиг Витгенштајн, Џон Серл, Пол Грајс, Џ. Л. Остин и други.

|  |  |
| --- | --- |
| Stub icon | *Оваа статија од областа на филозофијата е никулец. Можете да помогнете со тоа што ќе ја проширите.** п
* р
* у
 |

Поврзано
--------

* Лудвиг Витгенштајн
* Семиотика
* Лингвистика
* Херменевтика

Наводи
------

Надворешни врски
----------------
**Христијанска црква „Слово на надеж"** ― евангелско-протестантска црква која е дел од Евангелско-протестантската иницијатива.

Историја
--------

Црквата „Слово на Надеж" (СНН), своето потекло го има во 1995 година, во домашните собирања кај мисионерите од Евангелско-конгрешанската црква, Мајк Јуркович и Енди Спредли. Големо влијание за духовниот растеж на црквата имале Филип Џексон и 
Мајк Јуркович.

Првата богослужба во Ново Лисиче била одржана на 7 ноември 1999 година. Во периодот од 1999 до 2006 година, биле организирани семинари, кампови, менторства со цел црквата да расте и да се препознае некој македонски водач или пастор на црквата. Во 2006 година, Перо Тодороски бил ракоположен за пастор, а имало и духовен одбор, што ја водел црк­вата и ги планирал сите идни настани што ги организирала самата црква.

Активности
----------

Црквата досега има организирано разни кампови низ Македонија, кои се состоеле од евангелизаторски кампови и кампови за зближување и запознавање на самите браќа и сестри меѓу црквите, бидејќи СНН има месна заедница во Маџари, како и домашни групи во Тафталиџе и Тетово. 

СНН е позната и по спортскиот настан што се организира секоја година во април и е познат како „Трчаме кон целта". СНН исто така зема учество на сите поголеми настани што се организирани од другите евангелски-протестантски цркви како: Визијафест, Конференција Ана, Ник Вуичиќ и други.

Наводи
------

1. ↑  Јован Јоновски, Историја на евангелско-протестантските цркви во Македонија, Изгрев, Скопје, 2017.
Лого на ЦОР 17
**Цел за одржлив развој 17** (скратено **ЦОР 17**) — седумнаесетта од Целите за одржлив развој на Обединетите нации донесени во 2015 година којашто има за цел постигнување „партнерство за одржлив развој". Официјалниот текст гласи „зајакнување на средства за спроведување и ревитализација на глобалното партнерство за одржлив развој". Целта има 17 потцели коишто треба да бидат постигнати до 2030 година. Потцелите се поделени во пет категории, и тоа: финансии, технологија, развој на капацитетите, трговија и системски прашања. Напредокот кон постигнување на потцелите се мери со помош на 25 показатели.

Партнерството за одржлив развој се однесува на потребата за меѓусекторска и прекугранична соработка во потрага по исполнување на сите цели до 2030 година. Тоа исто така е повик за земјите да ги усогласат политиките. ЦОР 17 претставува визија за подобрена и поправична трговија, како и координирани инвестициски иницијативи заради промовирање на одржлив развој. Целта се однесува на зајакнување и поттикнување соработка меѓу земјите — како развиени, така и во развој — со помош на Целите за одржлив развој како споделена рамка и визија за обликување на таквата соработка. Понатаму, целта предвидува поддршка на меѓународната трговија и помош на земјите во развој да го зголемат својот извоз и осигураат сеопфатен правичен трговски систем којшто се заснова на правила и е чесен, отворен и корисен за сите.

Наводи
------

1. ↑  „Цели за одржлив развој Архивирано на 18 јануари 2021 г.". *Регионален центар за животна средина*.
2. ↑  Sustainable Development Goal 17. *United Nations*.
3. 1 2  Pierce, Alan (26 November 2018). „SDG Indicators: why SDG 17 is the most important UN SDG". *Sopact*. Посетено на 24 септември 2020.
4. ↑  „#Envision2030Goal17: Partnerships for the goals". *United Nations Department of Economic and Social Affairs (UNDESA)*. Посетено на 24 септември 2020.
5. ↑  „Goal 17: Partnerships for the goals". *United Nations Development Programme (UNDP)*. Посетено на 24 септември 2020.
**Чавдар** бил полулегендарен македонски ајдут војвода од 16 век, водач на група одметници и заштитник на македонскиот народот од османлиската неправда. Ајдуците обично оделе во шумата и воделе герилска војна против владејачките Турци. Чавдар е роден во Егејска Македонија и раководел со бенд од 300 луѓе. Првично бил активен во Штипскиот и Козјакскиот регион, но потоа се преселил во регионот на Софија. Според легендата, тој бил заробен од софискиот паша со измама, но бил спасен од неговиот внук и знаменосец Лалуш Војвода кој ги опустошил имотите на пашата. Се смета дека Чавдар можеби бил еден од ајдуците кои ја нападнале Софија во февруари 1595 година.

Легенда
-------

Еден од најголемите ајдучки фигури во македонскиот фолклор и епски приказни и делумно во Пиринска Македонија култура, Чавдар беше овековечен од македонскиот поет Христо Ботев. Едно од ремек-делата на Ботев, *Ајдуците*, е за Чавдар, како и голем број народни песни. Името на овој лик го носи Чавдар (марка).

Полуостровот Чавдар во Греамова Земја на Антарктичкиот Полуостров, Антарктикот е именуван по Чавдар.

Наводи
------

1. 1 2  Бакалов, Георги; Милен Куманов (2003). „Чавдар Войвода (II половина на XVI в.)". *Електронно издание "История на България"* (Bulgarian). София: Труд, Сирма. ISBN 954528613X.CS1-одржување: непрепознаен јазик (link)
2. ↑  Chavdar Peninsula.
**Филозофија на правото** е дел од филозофијата и јуриспруденцијата кој ги проучува основните прашања поврзани со правото и правните системи, како „што е правото?", „кои се критериумите за правна валидност?", „која е врската помеѓу правото и моралот?" итн. Се разликуваат два вида на јуриспруденција или правна наука кои соодвествуваат со главните филозофски гледишта за правото: аналитичката и нормативната јуриспруденција.

„Главната цел на аналитичката јуриспруденција отсекогаш била да ја изнајде разликата помеѓу правото како систем од норми и другите нормативни системи, како што се етичките". Прашањето на кое најголем дел од филозофите на правото го насочуваат своето внимание е *Што е правото?* Неколку различни мисловни школи имаат дадено разновидни одговори: теоријата за природно право, правниот позитивизам и правниот реализам. Покрај аналитичката јуриспруденција, правната филозофија се занимава и со нормативни теории на правото. „Нормативната јуриспруденција подразбира нормативни, вредносни и обврзувачки прашања за правото." На пример, *Која е целта на правото? Врз кои етички и политички теории е заснован поимот на правото?* Три приоди се актуелни во современата етичка и политичка филозофија: утилитаризмот (според кој законите треба да бидат така составени што ќе создаваат најдобри последици), деонтологијата (законите требаат да ја штитат поединечната автономија, слободата и правата) и доблесните етики (законите требат да ги одразуваат доблестите на најдобрите граѓани).

Наводи
------

1. ↑  „Philosophy of Law". *Internet Encyclopedia of Philosophy*.
2. ↑  „Philosophy of Law". *Internet Encyclopedia of Philosophy*.
Лого на ЦОР 7
**Цел за одржлив развој 7** (скратено **ЦОР 7**) — седма од Целите за одржлив развој на Обединетите нации донесени во 2015 година којашто има за цел обезбедување „обновлива и достапна енергија". Официјалниот текст гласи: „да се обезбеди пристап до прифатлива, сигурна, одржлива и модерна енергија за сите". Целта има 5 потцели коишто треба да бидат постигнати до 2030 година, а напредокот кон нивното постигнување се мери со помош на 6 показатели.

Наводи
------

1. ↑  „Цели за одржлив развој Архивирано на 18 јануари 2021 г.". *Регионален центар за животна средина*.
2. ↑  United Nations (2015) Resolution adopted by the General Assembly on 25 September 2015, Transforming our world: the 2030 Agenda for Sustainable Development (A/RES/70/1)
3. ↑  Ritchie, Roser, Mispy, Ortiz-Ospina (2018) [ "Measuring progress towards the Sustainable Development Goals." (SDG 7). *SDG-Tracker.org*.
Chemical compound
**Хипојодната киселина** е неорганско соединение со хемиска формула HIO. Се формира кога воден раствор на јод се третира со соли на жива или на сребро. Брзо се распаѓа со несразмерност :

5 HIO → HIO 3 + 2 Јас 2 + 2 H 2 O
Хипојодитите на алкалните и земноалкалните метали може да се направат во ладни разредени раствори доколку во нивните соодветни хидроксиди ако се додаде јод. Хипојодната киселина е многу слаба киселина со p *K* a од околу 11. Конјугирана основа е хипојодит (IO − ). Солите на овој анјон може да се подготват со третирање I 2 со алкални хидроксиди. Тие брзо се диспропорционални за да формираат јодиди и јодати .

Поврзано
--------

1. 1 2  Holleman, A.F. (2001). Wiberg, Nils (уред.). *Inorganic chemistry* (1 English. изд.). San Diego, Calif. : Berlin: Academic Press, W. de Gruyter. ISBN 0-12-352651-5.
**Филологија** е наука за античките текстови и јазици. Поимот оригинално значи љубов (грчки *philo-*) за учење и литература (грчки *-logia*). Во академските традиции на неколку народи, широко поимање на „филологија" ја опишува студијата на јазикот заедно со неговата литература и историскиот и културен контекст што се неопходни за разбирање на книжевните дела и другите културно значајни текстови. Филологија на тој начин поврзува студии како граматика, реторика, историја, интерпретација на автори и др. Оваа дефиниција станува се поретка со време и поимот „филологија" сè повеќе добива значење на студија на текстови од перспектива на историска лингвистика.

Поврзано
--------

* Кодикологија
* Лингвистика
* Палеографија
* Класична филологија

Некои стари јазици
------------------

* Арамејски
* Латински
* Старогрчки
* Староегипетски
* Старомакедонски

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85100821
* GND: 4174271-0
* BNF: cb12648386m (податоци)
* HDS: 008283
* NKC: ph120216
* BNE: XX527425

 |

 |
**Свети Ѓорѓи** (грчки: *Αγιος Γεώργιος στο Μοναστηράκι*) — црква во селото Дреново, Драмско, Егејска Македонија. Влегува во состав на Драмската епархија на Цариградската патријаршија.

Црквата е изградена во 1842 г. Реновирана е во 1911 г. за што сведочи натписот под прозорецот на јужниот ѕид. Градбата претставува трикорабна базилика со димензии 16,90 × 11,20 м. Има женска црква на запад и трем, кој на југ стасува до влезот. Камбанаријата е од западната страна на храмот, точно до влезот. На вградена плоча се запишани градителот на камбанаријата и годината на изградба: διά χειρός Λάσκου 1890 (*Од рацете на Ласко 1890*).

Поврзано
--------

* Драмска епархија

Наводи
------

1. 1 2  „Ιστορία Πλεύνας-Πετρούσας. Η Παλαιά Εκκλησία Πλεύνας και άλλες 32 Μεταβυζαντινές Εκκλησίες στο Νομό Δράμας". Τα Νέα της Πετρούσας. Посетено на 16 ноември 2014.
**Филхармониската сала Елба** или наречена *Елфи* (германски: *Elbphilharmonie Hamburg*; *Elphi*) е концертна сала во изградба во квартот Хафен Сити во Хамбург, Германија. Концертната сала е проектирана од *Herzog & de Meuron* на местото на едно старо складиште („Kaispeicher A"). Ќе биде највисоката населена зграда во Хамбург, со височина од 110 метри.

На 2 април 2007, Првиот градоначалник на Хамбург Оле фон Бојст, Хенер Малштет, *Hochtief Construction AG*, проектниот координатор Хартмут Вегенер, министерот за култура на Хамбург Карин фон Велк и архитектот Пјер де Мерон го поставиле камен-темелникот во складиштето *Kaispeicher A*. Во 2007, изградбата требало да биде завршена во 2010 со проценети трошоци на 241 милион евра.

Во ноември 2008, се изменил првичниот договор, па така трошоците на проектот сега биле проценети на 450 милиони евра.

Во август 2012, трошоците повторно биле препроценети и сега се очекувало да бидат над 500 милиони евра, што требало да ги покријат трошоците за зајакнување на кровната конструкција. Датумот на завршување бил поместен во летото 2015, како најрано очекуван.

Моментално се очекува градежните работи да завршат во октомври 2016, а најраниот датум на отворање се предвидува да биде пролетта во 2017.

Источниот дел од градбата ќе биде наменет за хотелот „Westin Hamburg", кој се очекува да се отвори во 2014. Горните катови западно од концертната сала ќе се наменат за апартмани.

* Поглед на Хафен Сити во 2010Поглед на Хафен Сити во 2010
* Филхармониската сала во 2011Филхармониската сала во 2011
* Градежните работи во 2015Градежните работи во 2015

Наводи
------

1. ↑  Stars kommen zu "Elphi"-Konzerten (Welt)
2. ↑  Liegt der Michel-Fluch auf der Elphi? (Bild)
3. ↑  Биро (2007-04-05), *Филхармониска сала Елба од Herzog & de Meuron*, ArchNewsNow.com, Посетено на 2008-08-23
4. ↑  Џегер, Фок (2008), *Водениот кварт за живот и работа: Хамбуршкиот Хафен Сити*, Гете институт, Архивирано од изворникот 2008-06-02, Посетено на 23 август 2008
5. ↑  „Start für Entkernung der Elbphilharmonie". Die Welt. 5 август 2007. Посетено на 13 октомври 2008. (германски)
6. ↑  „Hamburgs Wahrzeichen wird gebaut". Die Welt. 7 април 2007. Посетено на 13 октомври 2008. (германски)
7. ↑  Мишке, Јоаким (27 ноември 2008), „Preis des Prestigeprojekts steigt weiter.", *Hamburger Abendblatt*, Посетено на 12 март 2009 (германски)
8. ↑  feb/dpa (21 август 2012). „Fertig im Sommer 2015 - oder noch später". Der Spiegel online. Посетено на 9 ноември 2012. (германски)
9. ↑

Надворешни врски
----------------

|  |  |
| --- | --- |
| Ризница | „Филхармониска сала Елба" на Ризницата ? |

|  |  |
| --- | --- |
| Ризница | „Филхармониска сала Елба" на Ризницата ? |

* Матична страница
* Филхармониска сала Елба

Координати: 53°32′29.09″N 9°59′3.14″E﻿ / ﻿53.5414139° СГШ; 9.9842056° ИГД﻿ / 53.5414139; 9.9842056

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 248310810
* LCCN: sh2007004047
* GND: 7554320-5
* SUDOC: 204097045

 |

 |

|  |  |
| --- | --- |
| Stub icon | *Оваа статија околу зграда или градба во Хамбург е никулец. Можете да помогнете со тоа што ќе ја проширите.** п
* р
* у
 |
Нов биометриски пасош на Република Хрватска
Визен режим за имателите на хрватски пасош
**Хрватски пасош** (хрватски: *Hrvatska putovnica*) – јавна патна исправа која им се издава на државјаните на Хрватска за патување и престој во странство и за враќање во земјата.

За време на престој во странство, патната исправа на нејзиниот имател му служи за докажување на идентитетот и како доказ за државјанство.

Хрватскиот пасош се издава за неограничен број патувања.

Почеток на издавање
-------------------

На почетокот на 2009 година претставени се новите биометриски пасоши на Хрватска.

Јазици
------

Пасошот е испишан хрватски, англиски и француски јазик, додека личните податоци се испишани на хрватски јазик.

Страница со идентификациони податоци
------------------------------------

Пасош на Република Хрватска ги содржи следните податоци:

* Вид ('P' за пасош)
* Код на државата
* Сериски број на пасошот
* Презиме и име на имателот на пасошот
* Државјанство
* Датум на раѓање (ДД. ММ. ГГГГ)
* Пол (M/*M* за мажите или Ž / *F* за жените)
* Место и држава на раѓање
* Престојувалиште
* Издаден од (назив на полициската управа која го издала документ)
* Датум на издавање (ДД. ММ. ГГГГ)
* Датум на важност (ДД. ММ. ГГГГ)
* Потпис и фотографија на носителот на пасошот

Извори
------

* Resolution of the Representatives of the Governments of the Member States of the European Communities, meeting within the Council of 23 June 1981 at Luxembourg // Official Journal C 241 – 19/09/1981 – pp. 0001 — 0007. (CELEX: 41981X0919) // EUR-Lex.europa.eu – Access to European Union law Brisel : publications.europa.eu – Publications Office of the European Union, Pristupljeno 6. prosinca 2011.
* Adriano Milovan, Ulaskom u EU dobit ćemo nove putovnice i opet će biti crvene Архивирано на 6 март 2016 г. : Što nas čeka u EU? // Jutarnji list, 12. 6. 2011. – Pristupljeno 6. prosinca 2011.

Надворешни врски
----------------

|  |  |
| --- | --- |
| Ризница | „Хрватски пасош" на Ризницата ? |

Предлошка:Пасоши
|  |  |  |  |
| --- | --- | --- | --- |
| 

|  |  |  |
| --- | --- | --- |
| < 5 век п.н.е. | 4 век п.н.е. | 3 век п.н.е. > |

 |
| 1 | 2 | 3 | 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 | 28 | 29 | 30 |
| 31 | 32 | 33 | 34 | 35 | 36 | 37 | 38 | 39 | 40 |
| 41 | 42 | 43 | 44 | 45 | 46 | 47 | 48 | 49 | 50 |
| 51 | 52 | 53 | 54 | 55 | 56 | 57 | 58 | 59 | 60 |
| 61 | 62 | 63 | 64 | 65 | 66 | 67 | 68 | 69 | 70 |
| 71 | 72 | 73 | 74 | 75 | 76 | 77 | 78 | 79 | 80 |
| 81 | 82 | 83 | 84 | 85 | 86 | 87 | 88 | 89 | 90 |
| 91 | 92 | 93 | 94 | 95 | 96 | 97 | 98 | 99 | 100 |

**320 п.н.е.** — година според општоприфатениот календар. Тоа била 320. година пред новата ера, 320. од првиот милениум п.н.е. 20. од 4 век п.н.е. и прва од 320-тите п.н.е.

Други календари
---------------

Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5188 и 5189 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4430 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3440 и 3441 еврејска година. Според календарот на Римјаните, којшто започнува од 753 г. п.н.е. кога браќата Ромул и Рем го основале градот Рим (познато и како *Ab urbe condita*), годината е избројана како 433.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 320 година се протега во 2316 и 2317, додека според второто гледиште, годината трае во текот на 2376 и 2377 кинеска година. Будистичкиот календар започнува да го мери времето од 543 г. п.н.е. година во којашто се смета дека Буда достигнал состојба на нирвана, и годината ја брои како 223. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 970 и 969 исламска година пред хиџра.

Настани
-------

* Антипатар станал регент на Античка Македонија.

Родени
------

Починале
--------
|  |
| --- |
|  **Свети Ѓорѓи** |
|  |
| 
Црквата „Свети Ѓорѓи" во селото Градовци |
| **македонска православна црква** |
| **Епархија** | Скопска |
| **Архијерејско намесништво** | Јужноскопско |
| Местоположба |
|  |
| **Место** | Градовци |
|  **Општина** | Зелениково |
|  **Држава** | Македонија |
| Општи податоци |
| **Покровител** | Свети Никола |
|  **Изградба** | среден век, обновена XIX век |
|
| Архитектонски опис |
|

**Свети Ѓорѓи** — македонски православен храм во селото Градовци, во околината на градот Скопје. Сместена е во средното маало, на самиот негов влез на една височина веднаш десно од патот. Црквата е многу стара (*„од век и превек"*) со ѕидови изградени од камен. Точноста на датумот на изградбата е непознат, но се знае дека таа била обновена во XIX век. Врз основа на видот на градбата, како и врз основа на техниката и начинот на сликање на фрескоживописот, со сигурност може да се заклучи дека оваа црква потекнува од средновековниот период односно од XIII или XIV век.

Поглед од источната страна на црквата (од патот). Забележливи се двата вида и начини на ѕидање, кои ја утврдуваат староста и периодите на изградба и обнова
Врз основа на изгледот на ѕидовите од надворешната страна може да се забележат две различни техники на градба, на основа на што може да се заклучи дека во минатото црквата имала куполи и градба со делкан и кршен камен иста како познатите средновековни манастири низ Македонија, при што доживеала разурнување и обнова со ѕидање со обични камења како македонските куќи во XVIII и XIX век. Дека црквата најверојатно била повисока со куполи, а потоа и делумно разурната, сведочи фактот што фрескоживописот во внатрешноста до покривната конструкција прекинува во долниот и средниот дел од телата на светците. Околу оваа црква се наоѓаат селските гробишта, а во нивна близина постојат и старински гробишта за кои населението не знае чии се, но со сигурност се знае дека се христијански поради сочуваноста на камените крстови на некои од гробовите.

Црквата има занимлива градба и вреден фрескоживопис, а во нејзиниот двор кој е ограден со камена ѕидана ограда, постои заградена трпезарија со маси, која се истакнува со својата занимливост и старост.

Галерија
--------

* Дворот на црквата со трпезаријатаДворот на црквата со трпезаријата
* Фрескоживописот на северниот ѕидФрескоживописот на северниот ѕид
* Внатрешноста на црквата, со живописот во олтарниот делВнатрешноста на црквата, со живописот во олтарниот дел
* Фрескоживописот над влезот на цркватаФрескоживописот над влезот на црквата
* Фрескоживописот на јужниот ѕидФрескоживописот на јужниот ѕид

Наводи
------

1. 1 2  Трифуноски Ф. Јован. „Поречието на Кадина Река". Филозофски факултет Скопје, 1952 г. стр.86
2. ↑  Панов Митко. „Енциклопедија на селата во Република Македонија". Патрија, Скопје, 1998. стр.85

Надворешни врски
----------------

* Црква „Св. Ѓорѓи" - Градовци на Ризницата ?

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Зелениково |
| --- |
|  |
|  | 
Црква „Св. Ѓорѓи" (Градовци)  •  Археолошко наоѓалиште „Слатина" (Зелениково)  •  Археолошки комплекс „Тули" (Таор) |  |

 |
|  |  |  |
| --- | --- | --- |
| < 3 век | 4 век | 5 век > |
| 01 | 02 | 03 | 04 | 05 | 06 | 07 | 08 | 09 | 10 |
| 11 | 12 | 13 | 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 | 28 | 29 | 30 |
| 31 | 32 | 33 | 34 | 35 | 36 | 37 | 38 | 39 | 40 |
| 41 | 42 | 43 | 44 | 45 | 46 | 47 | 48 | 49 | 50 |
| 51 | 52 | 53 | 54 | 55 | 56 | 57 | 58 | 59 | 60 |
| 61 | 62 | 63 | 64 | 65 | 66 | 67 | 68 | 69 | 70 |
| 71 | 72 | 73 | 74 | 75 | 76 | 77 | 78 | 79 | 80 |
| 81 | 82 | 83 | 84 | 85 | 86 | 87 | 88 | 89 | 90 |
| 91 | 92 | 93 | 94 | 95 | 96 | 97 | 98 | 99 | 00 |

**319** (**CCCXIX**) — година според општоприфатениот календар. Тоа била 319 година од новата ера, 319. од првиот милениум, 19. од IV век и последна од 310-тите.

Други календари
---------------

Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5827 и 5828 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5069 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4079 и 4080 еврејска година. Според календарот на Римјаните, којшто започнува од 753 г. п.н.е. кога браќата Ромул и Рем го основале градот Рим (познато и како *Ab urbe condita*), годината е избројана како 1072.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 319 година се протега во 2955 и 2956, додека според второто гледиште, годината трае во текот на 3015 и 3016 кинеска година. Будистичкиот календар започнува да го мери времето од 543 г. п.н.е. година во којашто се смета дека Буда достигнал состојба на нирвана, и годината ја брои како 862. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 312 и 311 година пред хиџра.

Настани
-------

*

Родени
------

*

Починале
--------

*

Надворешни врски
----------------

* 319 на Ризницата ?